Die wêreld in foto's – 22 September | Maroela Media
'n Man van Egipte slaap by die Rashid-hospitaal in Rosetta – 65 km van Alexandrië in Egipte – nadat hy van 'n sinkende boot in die Middellandse See gered is. Die boot, met 600 emigrante van Afrika aan boord, het op sy roete na Europa gesink. Die dodetal is nie bekend nie. Foto: Eman Helal/wire.africannewsagency.com
'n Foto wat vanjaar in Februarie geneem is, wys die lae watervlak van die Groot Soutmeer in Utah in die VSA. Seilbote is met hyskrane uit die water gelig en in die parkeerterrein gelos, waar hulle nog steeds staan. Meer as 100 bote staan en wag vir beter dae weens die droogte waaronder dié gebied ly. Foto: Al Hartmann/The Salt Lake Tribune via AP, File/wire.africannewsagency.com
Reddingswerkers trek 'n motorfiets uit die modder nadat 'n flitsvloed die westelike deel van Java in Indonesië getref het. Talle mense is dood en vermis ná stortreën, vloede en grondverskuiwings in dié gebied voorgekom het. Foto: AP/wire.africannewsagency.com
'n Blommeverkoper wag vir klante by 'n mark in Mumbai, Indië. Foto: Rafiq Maqbool/wire.africannewsagency.com
'n Bejaarde paartjie loop langs 'n rivier in die buitewyke van Frankfurt in Duitsland. Foto: Michael Probst/wire.africannewsagency.com